على الغندور

على الغندور (Ali El Gandour) (15 ديسمبر 1930 - 22 يوليه 1989)
ممثل مصرى من مواليد مدينة شربين بمحافظة الدقهليه فى 15 ديسمبر سنة 1930 ، اخد دبلوم التمثيل سنة 1952، كما تولى فى فترة من الفترات مدير عام الثقافة الجماهيرية فى جمهورية مصر العربية، و كان فى منصبه مثال للالتزام و أثر سياسته الإدارية بالإيجاب فى خلفه. فى مجال التمثيل كانت بدايته متواضعة فى بعض الأعمال، لكن الانطلاقة الحقيقية ابتدت مع المخرج كامل التلمسانى فى فيلم "موعد مع إبليس" سنة 1955 مع زكى رستم ومحمود المليجى ، لتتوالى الأدوار  بعد كده فى أفلام كتيرة وشهيرة فى السينما والتلفزيون والمسرح فمن أفلامه: (صائدة الرجال، خان الخليلي، الكرنك، صائد الستات، إحنا بتوع الأتوبيس، سنة أولى حب، سواق الأوتوبيس، ملف فى الآداب، رمضان فوق البركان، التوت والنبوت، الصعاليك، مرات رجل مهم، باب النصر)، ومن أعماله الدرامية: (عالم عم أمين، عصفور النار، محمد رسول الله الجزء التالت، حكايات هو وهي، سنبل بعد المليون)، و فى المسرح كانت أغلب أعماله من روايات نجيب محفوظ منها: (بين القصرين ، ميرامار)، كذلك أخرج مسرحية (الشبعانين) سنة 1966 مع عمر الحريرى و أمين الهنيدى.
و اخد  جايزة أحسن ممثل فى التلفزيون سنة 1962 عن تمثيلية تنوعت الأسباب مع الفنانة القديرة أمينه رزق و إخراج يحيى العلمى و اخد  جايزة أحسن ممثل دور ثانى فى فيلم (سواق الأتوبيس)، وتم تكريمه فى عيد الفن من الرئيس أنور السادات و كمان  تم تكريمه من التلفزيون المصرى 1984 و كانت آخر أعمال الفنان على الغندور فى سنة 1989 مسلسل (أحزان نوح) وفيلمى (أنا والعذراء والجدى) و(العميل رقم 13)، توفى فى 29 مايو سنة 1989 .

تصنيف:مواليد 1930
تصنيف:وفيات 1989
تصنيف:ممثلين مصريين
تصنيف:مسرحيين مصريين
تصنيف:دقهلاويه
تصنيف:ناس من شربين